Diari Oficial de la Generalitat Valenciana


Sumari del DOGV 6669, del 13-12-2011 (2011/12012)

Notificació de la sentència dictada en el judici verbal número 59/2011.
-----------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12635


Organisme emissor
:   Jutjat Mercantil Número 3 d'Alacant

Tipus de document
:   Edicte

Notificació de la sentència dictada en el judici verbal número 59/2011. [2011/12426]  
Judici verbal 000059/2011  
Secció: -  
Demandant: Fira Media, SA.  
Procurador: Ángela Antón García.  
Demandat: Joaquín Sánchez López.  
Procurador/a: -  
En aquest procediment judici verbal seguit a instàncies de Fira Media, SA, contra Joaquín Sánchez López s'ha dictat la sentència, que, literalment, és com segueix:  
«Sentència número 77/2011  
Magistrat jutge que la dicta: Luis Seller Roca de Togores.  
Lloc: Elx.  
Data: 26 d'abril de 2011.  
Luis Seller Roca de Togores, magistrat del Jutjat Mercantil número 3 d'Alacant, he vist aquest judici verbal registrat amb el número 59/2011, seguit a instàncies de la mercantil Fira Media, SA, representada per la procuradora senyora Antón García i assistida pel lletrat senyor Coquillat Pujalte, contra Joaquín Sánchez López, en rebel·lia processal, sent objecte del judici de reclamació d'una quantitat i responsabilitat d'administrador societari.  
Dispositiva  
Estime la demanda formulada per la procuradora senyora Antón García, en representació de Fira Media, SA, i condemne Joaquín Sánchez López a pagar a la demandant la quantitat de 3.038,60 euros més els interessos legals des de la data d'interposició de la demanda, 31 de gener de 2011, que s'incrementaran en dos punts des de la data d'aquesta resolució.  
Igualment el condemne al pagament de les costes d'aquest procés.  
Aquesta és la sentència, que pronuncie, mane i firme.  
Mode d'impugnació: Mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial perquè s'admeta a tràmit el recurs d'apel·lació contra aquesta resolució, cal constituir un dipòsit de 50 €, que es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (4785 0000 89 EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant transferència bancària, després de completar el codi de compte corrent (ccc, 20 dígits), s'indicarà en el camp "Concepte" el número de compte i el codi i la data de la forma exposada en el paràgraf anterior.  
Queden exceptuades de l'obligació de constituir el dipòsit el que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
I atés que el demandat esmentat, Joaquín Sánchez López, es troba en parador desconegut, s'expedeix aquest edicte a fi que valga de notificació de forma deguda.  
  
Elx, 10 de novembre de 2011.- El secretari judicial: Jorge Cuéllar Otón.